ᱯᱚᱪᱷᱤᱢ ᱢᱮᱫᱤᱱᱤᱯᱩᱨ ᱦᱚᱱᱚᱛ

ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱟᱨᱵᱟᱝ ᱯᱚᱪᱷᱤᱢ ᱢᱤᱫᱽᱱᱟᱯᱩᱨ ᱦᱚᱱᱚᱛ (Pron: ɪmɪdnəˈpʊə) ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱦᱚᱱᱚᱛ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱑ ᱡᱟᱱᱩᱣᱟᱨᱤ ᱒᱐᱐᱒ ᱥᱟᱞᱮ ᱨᱮ ᱢᱤᱫᱽᱱᱟᱯᱩᱨ ᱨᱮᱱᱟᱜ ᱦᱟᱹᱴᱤᱧ ᱴᱟᱭᱚᱢ ᱯᱟᱪᱷᱮ ᱢᱮᱫᱤᱱᱤᱯᱩᱨ ᱟᱨ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱛᱷᱟᱯᱚᱱ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱔ ᱮᱯᱨᱤᱞ ᱒᱐᱑᱗ ᱨᱮ ᱡᱷᱟᱲᱜᱨᱟᱢ ᱥᱚᱵᱽᱰᱤᱵᱷᱤᱡᱚᱱ ᱫᱚ ᱦᱚᱱᱚᱛ ᱨᱮ ᱟᱹᱨᱩ ᱞᱮᱱ ᱛᱟᱦᱮᱸᱫ ᱾

 ᱚᱛᱱᱚᱜ 
ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱮᱛᱚᱢ-ᱯᱟᱪᱮ ᱦᱟᱹᱴᱤᱧ ᱨᱮ ᱢᱮᱱᱟᱜ ᱯᱟᱪᱮ ᱢᱮᱫᱤᱱᱤᱯᱩᱨ, ᱑ ᱡᱟᱱᱩᱣᱟᱨᱤ ᱒᱐᱐᱒ ᱨᱮ ᱴᱟᱴᱠᱟ ᱜᱮ ᱢᱤᱫᱽᱱᱟᱯᱩᱨ ᱦᱚᱱᱚᱛ ᱨᱮᱱᱟᱜ ᱦᱟᱹᱴᱤᱧ ᱥᱟᱶᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱚᱛᱱᱚᱜ ᱴᱚᱴᱷᱟ ᱫᱚ (᱙,᱒᱙᱕ᱹ᱒᱘ ᱥᱠᱚᱭᱟᱨ ᱠᱤᱹᱢᱤ) ᱨᱮᱱᱟᱜ ᱢᱟᱢᱞᱟ ᱨᱮ ᱫᱚᱥᱟᱨ ᱴᱷᱟᱶ ᱨᱮ ᱢᱮᱱᱟᱜ-ᱟ ᱾ ᱯᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱠᱚ, ᱮᱛᱚᱢ ᱒᱔-ᱯᱟᱨᱜᱟᱱᱟ (᱙,᱙᱖᱐ ᱥᱠᱚᱭᱟᱨ ᱠᱤᱹᱢᱤ) ᱥᱩᱨ ᱥᱩᱯᱩᱨ ᱨᱮ ᱾ ᱱᱚᱣᱟ ᱮᱛᱚᱢ ᱒᱔-ᱯᱟᱨᱜᱟᱱᱟ ᱫᱚ (᱕ᱹ᱘᱒ ᱢᱤᱞᱤᱭᱚᱱ) ᱟᱨ ᱢᱩᱨᱥᱤᱫᱟᱵᱟᱫᱽ ᱫᱚ (᱕ᱹ᱑᱓ ᱢᱤᱞᱤᱭᱚᱱ) ᱛᱟᱭᱚᱢ ᱟᱹᱛᱩ ᱟᱵᱟᱫᱤ ᱫᱚ (᱔ᱹ᱕᱘ ᱢᱤᱞᱤᱭᱚᱱ) ᱞᱮᱠᱟᱛᱮ ᱛᱮᱥᱟᱨ ᱴᱷᱟᱶ ᱨᱮ ᱢᱮᱱᱟᱜ-ᱟ ᱾ ᱒᱐᱑᱑ ᱨᱮ ᱡᱚᱞᱯᱟᱭᱤᱜᱩᱲᱤ (᱑᱘ᱹ᱘᱗), ᱯᱩᱨᱩᱞᱤᱭᱟᱹ (᱑᱘ᱹ᱒᱗) ᱟᱨ ᱮᱛᱚᱢ ᱫᱤᱱᱚᱡᱽᱯᱩᱨ ᱫᱚ (᱑᱖ᱹ᱑᱒) ᱨᱮᱱᱟᱜ ᱛᱟᱭᱚᱢ ᱨᱮ ᱴᱨᱟᱭᱵᱟᱞ ᱯᱚᱯᱩᱞᱟᱥᱚᱱ (᱑᱔ᱹ᱘᱗) ᱥᱟᱭᱠᱚᱨᱟ ᱞᱮᱠᱟᱛᱮ ᱯᱩᱱᱟᱜ ᱛᱷᱟᱶ ᱨᱮ ᱛᱟᱦᱮᱸ ᱠᱟᱱᱟ ᱾

ᱴᱷᱟᱹᱣᱠᱟᱹ ᱥᱟᱺᱦᱤᱡ ᱢᱮᱱ ᱞᱮᱠᱷᱟᱱ, ᱦᱚᱱᱚᱛ ᱨᱮᱱᱟᱜ ᱵᱟᱨᱭᱟ ᱱᱟᱪᱩᱨᱟᱞ ᱦᱟᱹᱴᱤᱧ ᱢᱮᱱᱟᱜ-ᱟ ᱾ ᱮᱱᱹᱮᱪᱹ ᱑᱔ ᱟᱨ ᱮᱱᱹᱮᱪᱹ ᱑᱖ (ᱢᱟᱨᱮ ᱮᱞᱮᱞ ᱫᱚ ᱮᱱᱹᱮᱪᱹ ᱖᱐) ᱵᱟᱸᱠᱩᱲᱟ ᱠᱷᱚᱱ ᱵᱟᱞᱮᱥᱚᱨ ᱫᱷᱟᱹᱵᱤᱡ, ᱯᱩᱨᱟᱹ ᱦᱚᱱᱚᱛ ᱨᱮ ᱠᱷᱟᱺᱰᱤᱡ ᱟᱨ ᱴᱷᱟᱹᱣᱠᱟᱹ ᱥᱟᱺᱦᱤᱡ ᱫᱚ ᱵᱟᱨᱭᱟ ᱱᱟᱪᱩᱨᱟᱞ ᱰᱤᱵᱤᱡᱚᱱ ᱛᱟᱞᱟᱨᱮ ᱦᱟᱹᱱᱟᱹᱴᱤᱧ ᱥᱤᱢᱟᱹ ᱢᱮᱱᱟᱜ-ᱟ ᱾ ᱱᱚᱣᱟ ᱥᱚᱲᱚᱠ ᱨᱮᱱᱟᱜ ᱥᱟᱢᱟᱝ ᱨᱮ, ᱠᱷᱚᱛᱩᱣᱟᱹ ᱟᱨ ᱥᱚᱢᱟᱱ ᱚᱛ ᱢᱮᱱᱟᱜ-ᱟ ᱾ ᱯᱟᱪᱮ ᱨᱮ, ᱪᱷᱳᱴᱟ ᱱᱟᱜᱽᱯᱩᱨ ᱟᱜ ᱯᱚᱴᱷᱟᱨ ᱵᱟᱹᱭ ᱵᱟᱹᱭ ᱛᱮ ᱫᱟᱨᱥᱟᱬᱚᱜ ᱛᱩᱞᱩᱡ ᱪᱟᱴᱟᱱᱤ ᱟᱨ ᱦᱟᱥᱟ ᱥᱟᱶ ᱢᱤᱫ ᱞᱤᱸᱜᱤᱱ ᱠᱟᱱ ᱴᱚᱴᱷᱟ ᱮ ᱵᱮᱱᱟᱣᱟ ᱾ ᱯᱟᱪᱮ ᱨᱮ ᱞᱟᱴᱟ ᱨᱚᱦᱚᱲ ᱥᱟᱠᱟᱢ ᱵᱤᱨ ᱠᱷᱚᱱ ᱮᱭᱦᱚᱵ ᱠᱟᱛᱮ ᱥᱟᱢᱟᱝ ᱨᱮ ᱫᱩᱞᱠᱤ ᱞᱚᱥᱚᱫ ᱚᱛ ᱫᱷᱟᱹᱵᱤᱡ ᱨᱮᱱᱟᱜ ᱧᱮᱢᱮᱞ ᱵᱚᱫᱚᱞᱚᱜ ᱾

 ᱦᱚᱲ ᱞᱮᱠᱷᱟ 

᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞᱮᱞ ᱫᱚ ᱕,᱙᱑᱓,᱔᱕᱗ ᱢᱮᱱᱟᱜ ᱠᱚᱣᱟ ᱾  ᱥᱩᱨ ᱥᱩᱯᱩᱨ ᱤᱨᱤᱴᱨᱮᱭᱟ   ᱟᱨ ᱭᱩ.ᱮᱥ. ᱯᱚᱱᱚᱛ ᱢᱤᱥᱚᱨᱤ ᱥᱟᱞᱟᱜ ᱵᱟᱨᱟᱵᱟᱹᱨᱤᱭᱟ ᱾  ᱱᱚᱣᱟ ᱫᱚ ᱱᱩᱭ ᱥᱤᱧᱚᱛ ᱨᱮ ᱑᱔ ᱟᱱᱟᱜ ( ᱡᱚᱛᱚ ᱛᱮ ᱖᱔᱐ ᱠᱷᱚᱱ ) ᱨᱮᱝᱠᱤᱝ ᱮ ᱮᱢᱟᱦᱟᱭᱟ ᱾ ᱒᱐᱐᱑ - ᱒᱐᱑᱑ ᱜᱮᱞ ᱥᱮᱨᱢᱟ ᱨᱮ ᱱᱚᱰᱮᱱ ᱠᱚ ᱦᱚᱲ ᱮᱞᱮᱞ ᱥᱟᱸᱜᱮᱜ ᱫᱚᱨ ᱫᱚ ᱑᱔.᱔᱔% ᱢᱮᱱᱟᱜ ᱠᱚᱣᱟ ᱾ ᱯᱟᱪᱮ ᱢᱮᱫᱤᱱᱤᱯᱩᱨ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱡᱚᱛᱚ ᱑᱐᱐᱐ ᱠᱚᱲᱟ ᱦᱚᱯᱚᱱ ᱥᱟᱢᱟᱝ ᱨᱮ ᱙᱖᱐ ᱠᱩᱲᱤ ᱦᱚᱯᱚᱱ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱙.᱐᱔% ᱢᱮᱱᱟᱜᱼᱟ ᱾

 ᱥᱟᱹᱠᱷᱭᱟᱹᱛ